De hviskende ord | Lene Frandsen
Skrivekurser og workshops
Skriverejsen
Solhvervscirklen
Intuitiv skriveworkshop
Imbolc – Intuitiv skriveworkshop
Samhain – Intuitiv Skriveworkshop
Skrivecoaching
Fortællersken – Personlig skriverejse
Blog / Inspiration / eBøger
Inspiration til livet og skriverejsen
Jeg tror på
Skrivecoach & underviser / Skriverejsen
De hviskende ord
Jeg sidder stille ved bordet. Skrivelysene brænder og der er nylavet kaffe i koppen. Jeg lytter til regnen, som trommer mod ruden og læner mig ind i det dæmpede lys. Gå langsomt, hvisker en stemme, alt er lagt til rette og kalder på din opmærksomhed. Hver dråbe, som stille glider ned af ruden. Dine fingres dans over tastaturet og fornemmelsen af en tone bag det hele. Prøv at gå helt ind, luk øjnene og lyt til det, der sagte kalder på dig. Lyt og skriv det, du hører.
Jeg drikker højtidligt af kaffen som var det en magisk eliksir og forestiller mig, at jeg skærper min opmærksomhed. Det starter med min intention. Jeg har til hensigt at være være opmærksom, i dag vil jeg lytte ekstra opmærksomt til min stille stemme og komme til stede på papiret, så det, der ellers kan synes så flygtigt og dæmpet, får stemme. Kom, hvisker jeg, jeg er her nu og jeg lytter. Jeg har en intention. Kom til stede og lad mig skrive dine hviskende ord.
Intentionen er som en varselstagning
Intentionen er som en varselstagning. Jeg siger den højt og jeg skriver den på papiret. Det er som at tage varsling i naturen, vi er nødt til at lade naturen og kræfterne derude vide, hvorfor vi er kommet. Når vi gør det, går vi bevidst over en tærskel. Og vi går ud med en intention, som vi på forhånd har formuleret, så vi er helt klar over, hvad vi søger svar på eller hjælp til.
Lad papiret og Kilden vide, hvorfor du er kommet og hvad du ønsker at skrive dig ind i. Det gør du via din intention og de ord, du har brugt til at formulere din intention.
Beskriv din længsel, fortæl hvad du ønsker
Fortæl hvad du ønsker dig. Hvad du drømmer om. Beskriv din længsel. Her er det vigtigt, at du bruger ord og vendinger, som har en god energi for dig og som løfter og støtter dig på din skrivende færd. Det er også noget af det, vi øver os på og arbejder med i de skrivecirkelforløb, jeg tilbyder. Vi bruger intentionens kraft til at lede os på vej og vi tager imod de svar, som kommer til os undervejs ofte tilvejebragt af fortællingens kraft.
Concious people are aware of the influence and guidance through the inner whispers. The directions for our quest most often come from within. The question becomes: How to keep track of what conciousness offers and sort through the mind to the spiritual layer?
– Christina Baldwin –
Her er det, at skrivningen tilbyder sin hjælp. Du kan skrive dig ind og skabe nye veje og åbninger. Men det handler helt om din egen indstilling, den intention, du bærer i hjertet og din evne til at beskrive den med ord, som er kraftfulde og stærke for dig.
Ord er magiske, de er energi og jo mere præcise, vi kan være i formuleringen af vores hjertes intention, desto mere magi skaber vi rum for. Vi sætter den indre kurs på sjælekurs via intentionens kraft. Anvend derfor ord, som instinktivt taler til din sjæl. Leg gerne lidt med det, prøv dig frem, indtil du kan mærke, at det føles så inderligt godt.
Dine ord er din tryllestav
Husk på, at ordene er din tryllestav. De ord, du vælger at anvende, skal du gerne kunne mærke dybt i sjælen og i hjertet. De får dig til at smile, de motiverer og kildrer lidt. Det er ord, som har en god energi for dig. Det må hjertens gerne føles lidt højtideligt, når du formulerer din hensigtserklæring og måske endda skriver den under. Du forbinder dig via din hensigtserklæring og din underskrift, du siger JA til det, der er din intention. Og jeg lover dig, intentionens kraft er stor.
En kraftfuld gave
Den indre puls i vores hjertebaserede intentioner er en af de mest kraftfulde gaver, vi kan give os selv hvad skrivegerningen angår. Intentionen vil både reflektere og ære vores visioner og hvis vi forbliver åbne overfor dets tilskyndelser, vil den føre os meget længere ind i noget, vi ikke havde troede var muligt og på måder, vi aldrig kunne have forestillet os.
Skærp din opmærksomhed
Hvis din intention er at blive mere lydhør overfor din sjæls stemme og tune ind på alt det, du tilbydes fra et dybt og stille sted i dig selv, er du nødt til at hjælpe din intention på vej. Du må øve dig på at skærpe din opmærksomhed og ikke mindst at skabe et rum til både stilhed og skriverier, hvor du faktisk kan høre. Du må bevidst fravælge støj og finde steder og tidspunkter i dit ellers travle liv, hvor du åbner døren til din indre stille rum og går helt ind. Det kan ske gennem meditation, men det kan så sandelig også ske på skriverejsen. Skrivning og fordybelse er en sand gave, hvad det angår.
We need to remain in rhytm with our inner clay voice and longing.
Yet this voice is no longer audible in the modern world.
– John O’Donohue –
Skrivelysene blafrer, regnen banker sagte på ruden. Dybe vejrtrækninger, jeg kommer til stede via mit åndedræt, mens fingrene holder en kort pause. Og så sker det nærmest lydløst og et sted mellem to vejrtrækninger. Hun flyver ind i min sfære og lander med et velkendt og hilsenende rrrråååå. Du har gættet rigtigt, ravnen er tilbage.
“Hov, hvad skete dér lige?” udbryder jeg og er oprigtigt forbavset. Jeg troede, at jeg var på vej ind i mit stille rum.”
Det får hende til at le. En latter, som går lige i hjertet og gør øjnene våde. Den er rørende og bevæger mig til stadighed, hendes latter, for den minder mig om, at jeg sandsynligvis ler alt for lidt. Det føles som et stik af længsel, når hun ruller sin latter ud som en rød løber for mine fødder. Træd nærmere. Der er vist noget, du har glemt.
Historierummet
“Du var på vej ind i dit stille rum og så stod døren til historierummet pludseligt åbent. Blafrende i vinden kaldte det på dig uden ord. Du mærkede det slet ikke, men du skrev dig ind. De to rum ligger tæt på hinanden, dør om dør. Og de har en hemmelig forbindelse, en dør, du ikke umiddelbart kan se.”
“Historierummet? Og her hører du til?”
“Naturligvis gør jeg det. Jeg er budbringer af sjælens fortællinger og de historier, som ofte bliver forbigået i farten og glemt et sted i støjen. Jeg er bærer af det, som gør dit hjerte godt, men som du ofte flygter fra.”
Ravnen pudser sine fjer, de er våde af regndråber. Hun ser på mig gennem tid og rum.
Hvis vi har en intention om det, vi ønsker at bruge skrivegerningen til at kontakte vores egen sjæl og være lydhøre overfor den stille stemme, de hviskende ord, som bringer os vejledning og visdom på den indre rejse, kan vi bruge skriverejsen og ordene som vores transportmiddel. Og her kommer både stemmen og Kilden til stede på en helt særlig måde og interagerer i vores liv. Papiret bliver som en åben kanal.
Sjælens stemme kommer altid til stede på en nænsom måde, skrevet med vores egen håndskrift og med et budskab fuld af støtte og trøst. Din sjæl vil gerne skrive kærlighedsbreve til dig, men du er nødt til at møde op og holde pennen.
Historiemedicin og fortællingens kraft
Historierummet er et ganske særligt sted på skriverejsen. Vi kan nemlig invitere fortællingens kraft med på skriverejsen og bevidst bruge fortællinger og historiemedicin til at skabe åbninger, nye veje og til at lindre og heale.
Fortællinger har en sådan styrke og kræver ikke, at vi gør noget særligt eller er noget særligt. De inviterer os til at lytte. Og vi kan have stor glæde af at lytte til andres historier og fortællinger, men der sker noget særligt, når vi selv tager pennen i hånden og lader kreativitet og fortællerkraft virke gennem os.
Historiemedicin er ligeså gammelt som fortællingerne selv. Alle de gamle kulturer og traditioner anvendte historiefortælling som en måde at transformere og heale på. Fortællingens kraft er stor. Og den rummer en god portion healing.
Fortællingen er som en guide, der viser os det næste skridt
Historier og fortællinger forklarer ikke på en direkte måde, de viser per eksempel. Når vi får serveret eller selv skriver den rigtige historie på det rigtige tidspunkt er fortællingen som en guide, der viser os det næste skridt. Nogle gange er forholdet mellem historiens indhold og vores liv helt åbenlys, andre gange er det ubevidst. Sindet er ikke altid i stand til at se forbindelsen, men sjælen genkender de helende egenskaber i fortællingen på samme måde som kroppen genkender et manglende vitamin.
Under alle omstændigheder vil fortællingen eller historien bane vej til sjælen og folde sit healende potentiale ud. Det er ikke altid noget, vi kan sætte en finger på, men vi kan mærke det ved en forunderlig genklang, et strejf af berøring og en dyb forståelse af, at her er noget vigtigt på spil. For os.
Over en tærskel og ind i historierummet
Historierummet er det sted, vi skaber og som via vores intention giver plads til at fortællinger kan lande og berige os. Og det er sandt, som ravnen siger det, det ligger dør om dør med det stille rum og er et sted, hvor vi kommer til stede med hele os og den intention, vi bærer i hjertet. Det er sted, hvor vi bevæger os ind med en vis højtidlighed. Måske bruger vi et slags ritual til at markere, at vi er trådt over en tærskel på samme måde, som vi gør det ude i naturen ved varselstagning. Her kan tærsklen være en særlig gren eller afstanden mellem to træer, når vi skriver kan det være, at vi tænder skrivelys (det gør jeg selv) eller tænder røgelse. Du kan også vælge at drikke godgørende te af en helt særlig kop, som kalder på dine sanser. Det er helt op til dig, vælg noget, som giver mening for dig og som skaber en følelse af højtidelighed.
Du kan skrive dig ind
Husk altid, at du kan skrive dig ind og at du ofte er nødt til det. Du får efterhånden tillid til, at du ikke kan tænke dig til det, der gerne vil skrives gennem dig. Du må først begive dig på vej. Det kan være at du lige varmer op og tømmer hovedet i en 5-minutters opvarmningsøvelse eller måske mediterer du først. Men du ved, at du ofte er nødt til at skrive dig varm. Du ved at ordene er dit transportmiddel og at du må skriverejse et stykke, før den egentlige fortælling dukker op. Du skriver dig ind.
Dit skriverum må gerne være et stille sted, som inviterer til fordybelse. Det er dit sted, et hemmeligt rum, som er dedikeret til det, der er din intention. Og du kan bevidst vælge at skrive dig ind i historierummet for at fange de fortællinger, der rummer kimen til nye veje og til at åbne op for de mysterier, der både er kilden og rejsens mål.
Lyt og skriv det, du hører
Jeg drikker højtidligt af kaffen som var det en magisk eliksir og forestiller mig, at jeg skærper min opmærksomhed. Det starter med en intention. Jeg har til hensigt at være være opmærksom, i dag vil jeg lytte ekstra opmærksomt til min stille stemme og komme til stede på papiret, så det, der ellers kan synes så flygtigt og dæmpet, får stemme. Kom, hvisker jeg, jeg er her nu og jeg lytter.
Jeg har en intention. Kom til stede og lad mig skrive dine hviskende ord.
Skriv dig ind og lyt til din indre stemme
Som skrivemor, guide i skrivebjergene og underviser hjælper jeg dig hjertens gerne med at finde ind til hende. Din vise kvinde. Din fortællerstemme, den indre stemme. Det gør jeg bl.a. ved at skabe de rum, som jeg tilbyder i skrivecirklerne og på de intuitive skriveworkshops. I alle forløb arbejder vi intentionens magi og fortællingens kraft som omdrejningspunkt.
Har du også en intention om at blive mere lydhør for din indre stemme? Har du skrivelængsel og har du lyst til at invitere fortællingens kraft ind i dit liv med større skriveglæde og øget kreativitet og livsglæde til følge?
Du er skabt til at skabe og som kvinde er det essentielt, at du bruger din iboende kreativitet og skaberkraft. Det er sundt, livgivende og forløsende. Det kan gøres på mange måder og områder i vores liv, men har du skrivelængsel er det ganske sikkert, fordi Skriverejsen på den ene eller anden måde kalder på dig. Der er ord i din jord.
På skriverejsen øver vi os på at lytte og skrive det, vi hører.
I pagt med årstiderne og årshjulet lærer du at forankre dig, du bevæger dig via din intention og giver dig selv lov til at folde ud via fortællingens kraft. Jeg byder på skriveafsæt og øvelser, som åbner op og styrker dig i din proces og på din skriverejse uanset hvad det handler om for dig. Lige nu.
Næste online skrivegruppeforløb i pagt med årshjulet er VINTERCIRKLEN, som starter den 9. november.
Vinteren og den mørke tid er som skabt til at trække energien hjem. Det er tid til fordybelse og til at nære det indre. Naturen har helt sin egen måde at vise os, at det er tid til at sætte tempoet ned og det kan vi blandt andet gøre ved at skabe rum til vinterord og skriverier. I stedet for at begræde den mørke tid, hengiver vi os til den og lukker op for vinterens visdom og den gave, der gemmer sig i mørket. Vinteren bliver vores allierede.
Vinterrummet er en gave til fordybelse, stilhed og indre ro. Det ærer vi i Vintercirklen.
Vintercirklen er for dig, som ønsker at skabe kontakt til både kreativitet og intuition gennem fortællingens kraft. I forløbet, som strækker sig fra november til slutningen af februar, lærer du at bruge dine egne fortællinger som kompas og vejledning på den indre rejse, skrive og navigere fra sjælen og sætte din indre fortællerske fri
Og selvfølgelig vil du vil blive inviteret til at formulere din intention med din deltagelse i forløbet via hensigtserklæringen.
Jeg har nu åbnet for tilmeldinger og tilmelder du dig inden den 1. oktober, opnår du ravnerabat og sparer 199,- kr.
Se hele invitation til VINTERCIRKLEN i linket her. Kom, skriv og gør din vinter til en ganske særlig fortælling. Du tilmelder dig ved at skrive til mig på skrivehuset@gmail.com
Til inspiration, læs også gerne
Dørvogteren
Historiemedicin for sjæl og hjerte
Med hjertet som kompas
Thumb nail photo “Morning misty river” © Yanik Chauvin | Dreamstime
Posted on 6. september 2017 by Lene Frandsen •	Dette indlæg blev udgivet i Den stille stemme, Fortællingens Kraft, Historiemedicin, Intention, Intentionens kraft, Lytte, Skriv din sjæl, Stilhed, Uncategorized, Vintercirklen og tagget Den stille stemme, Fortællingens Kraft, Historierummet, Intention, Intentionens kraft, Opmærksomhed, Ordmagi, Sjælens stemme, Stilhed, Vintercirklen. Bogmærk permalinket.
About Lene Frandsenhttp://www.lenefrandsen.comxxx
← Skriv dig ind, efterår og vinter
Hverdagsmagi →
3 thoughts on “De hviskende ord”
Pingback: Hverdagsmagi | Lene Frandsen
Pingback: Pilgrimsfærd gennem vinteren | Lene Frandsen
Pingback: Bålpasseren | Lene Frandsen
Sangen, længslen, stilheden
Mirakelbogen
Fortællerske i hjertet
Tryllestøv og skriverier
Tillid skaber forbindelse
Kilden i os alle
Mens skrivelyset blafrer
Sjælesteder og et møde
Mørket kalder mig hjem
Bålpasseren
Din stemme, din styrke
Slut dig til de 4.352, der følger denne blog
Aftensider At give slip At huske At lytte At skabe rum At tage imod At turde fejle Beltain Bevægelse Bog Bogskriveri Brev Clarissa Pinkola Estes Dagbog Dans Dedikation Deling Deltagelse Den hellige cirkel Den indre censor Den kreative proces Den naturlige cyklus Den stille stemme Den vise kvinde Det keltiske årshjul Det magiske rum Digte Din indre fortællerske Din indre visdom Din personlige skriverejse Din skrivestemme Disciplin Dit indre barn Dit livs forfatter Du er klar Døråbning Efterår Efterårsjævndøgn Ego Energiarbejde Eventyr Fejring Flow Forbindelse Fordybelse Forfatter Formål Forpligtelse Fortællersken Fortælling Fortællingens Kraft Fortællinger Fortælling ved Vintersolhverv Fortællling Forår Forårscirklen Fra min egen skriverejse Fremmøde Frihed Frygt Fuldmåne Følelser Følg dit hjerte Gave Giv slip Glæde Gudinde Gudindecirklen Healing Hengivelse Hensigtserklæring Historie Historiemedicin Hjerte Hjertets vej Hjælp Humør Hverdagen Høst Høstarbejde Høstcirklen Ilden Imbolc Indre ro Inspiration Instrument Intention Intentionens kraft Introvert Intuition Intuitiv skriveworkshop Invitation Julia Cameron Kilden Kreativitet Kursus Kvindekraft Kvindelige fortællinger Kvinder kærlighed Langsomhed Leg Lenes historie Livet Livets mysterium Livsflod Lytning Magi Mantra Meditation Melankoli Mindfulness Mod Modstand Modtagelighed Morgensider Musik Mød op Mørke Mørkning Natalie Goldberg Naturarbejde Naturen Nuet Nysgerrighed Nytårscirklen Nærvær Opmærksomhed Opvarmning Opvågning Ord Ordmagi Pause Pilgrimsfærd Poesi Poetiske Paradokser Proces Ravnen Samhain Selvkærlighed Simregryden Sjæl Sjælebog Sjælens fortællinger Sjælens stemme Sjælens visdom Sjælerejse skabelse Skaberkraft Skriv dig fri Skriv Din Sjæl Skriveblokering Skrivecirkel Skrivecirkler Skrivecoaching Skriveglæde Skrivegruppe Skrivegruppeforløb Skriveklubben Skrivekursus Skrivelegeplads Skrivelængsel Skriveproces Skriverejse Skriverejse 2015 Skriverejsen Skriverier Skrivetips Skriveworkshop Skriveøvelse Skrivning Smerte Solhvervscirklen Sommer Sommercirklen Sommersolhverv Sorg Sporlægning Spørgsmål Stilhed Svar Sårbarhed Tanker Tid Tillid Tomrum Tornerose Tosha Silver Tryghed Undervisning Vildfarelse Vinter Vintercirklen Vintersolhverv Visdom Væversken Årshjulet Årstider Ørnen Øvelse
Kategorier Vælg kategori Aftensider Albert Einstein Alenetid Alter Ego Amatør Anbefaling Anne Lamott At folde ud At give slip At huske At komme hjem At være Automatic writing Årshjulet Årstider Ørnen Øvelse Balance Bålpasser Beginners Mind Beltain Bevægelse Bogskriveri Brenda Ueland Brev Brigid Cailleach Clarissa Pinkola Estes Coaching Dagbog Dalai Lama Dans Dedikation Deling Deltagelse Den hellige cirkel Den indre censor Den kreative proces Den stille stemme Den vise kvinde Depression Det indre barn Det keltiske årshjul Det magiske rum Detaljer Digte Din personlige skriverejse Disciplin Dit livs forfatter Du er klar E-bog eBog Efterår Efterårsjævndøgn Energiarbejde Ensomhed Eventyr Følelser Følg dit hjerte Følg hjertet Fejl Feminin visdom Flow Forår Forårscirklen Forårsjævndøgn Forbindelse Forfatter Forladthed Formål Fortæller Fortællersken Fortælling Fortælling ved Vintersolhverv Fortællingens Kraft Fortællinger Fra min egen skriverejse Frihed Frygt Fugle Fuldmåne Gaia Gåtur Glæde Gudinde Gudindecirklen Høgen Høstcirklen Høsten Healing Hende som ved Hengivelse Hensigtserklæring Historie Historiemedicin Humør Hverdagen Ilden Imbolc Inspiration Instrument Intention Intentionens kraft Introvert Intuition Intuitiv skriveworkshop Invitation Julia Cameron Kærlighed Kilden Komfortzone Kragen Kreativitet Krop Kvindekraft Kvindelige fortællinger Lammas Langsomhed Leg Legerum Lene Liste Livet Livets mysterium Livssang Loren Cruden Lytte Magi Mantra Marts Mary Oliver Mørke Mørkning Meditation Melankoli Menopause Midsommer Mindfulness Mirakelbogen Mirakler Misundelse Mod Modstand Modtagelig Morgensider Muse Musik Natalie Goldberg Naturen Nærvær Nyhedsbrev Nysgerrighed Nytårscirklen Opmærksomhed Opvarmning Ord Ordmagi Oriah Mountain Dreamer Overgangsalder Pauser Picasso Pilgrimsfærd Poesi Poetiske Paradokser Proces Program Ravnen Samhain Sårbarhed Selvkærlighed Shamanisme Sharon Blackie Simrebogen Sindet Sjæl Sjælebog Sjæledag Sjælerejse Sjælsfortæller Skriv din sjæl Skriv fra sjælen Skriveafsæt Skriveøvelse Skriveblokering Skrivecirkel Skrivecirkler Skrivecoaching Skriveforløb Skriveglæde Skrivegruppeforløb Skrivehuset Skriveklubben Skrivekursus Skrivelængsel Skriveprincipper Skriveproces Skriveråd Skriverejse Skriverejsen Skrivetips Skriveworkshop Skrivning Solhvervscirklen Sommer Sommercirklen Sommersolhverv Spørgsmål til sjælen Sporlægning Stilhed Stress Tag imod Tanker Tålmodighed Teaching stories Tid Tillid Tomrum Tro Tryghed Trylleformular Tryllestav Udflugt Uglen Uncategorized Undervisning Undren Uvished Vande og gøde Værdighed Væversken Velsignelse Vildfarelse Vinden Vinter Vintercirklen Vintersolhverv Virkelighed Visdom Wayne Dyer
will become clear only when you look into your heart. Who looks outside, dreams. Who looks inside, awakens.
Tel: 0045 29476483
Mail: skrivehuset@gmail.com
© Lene Frandsen, 2017
Alle billeder er mine egne eller købt på dreamstime.com. All rights reserved.